Выратаванне можа быть толькі ў духовым адраджэнні, выхаванні людзей прасякнутых свядомасцю свайго грамадскага абавязку, якое па сутнасці ёсць верай у абсалютнае Дабро або Бога. Ён прыводзіць словы К.Сэкрэтэна: «Шукаем істоты дасканалай, прагнем яе і патрабуем, вера ў дасканалую Істоту ўтрымае нас і створыць» [8, с.28]. Спробам марксісцкага матэрыялізму ператварыць чалавека ў жывелу, збэсціялізаваць яго, неабходна супрацьпаставіць духовую ідэю, якая бачыць у чалавеку чалавека, то бок істоту, якая нясе ў сабе вобраз і падабенства Бога [8, с.29]. Усе свае сілы сапраўдныя кансерватары павінны прыкласці дзеля абароны гэтай ідэі.